PMIndiaData/PMIndiaSum huggingface dataset:
مرکزی کابینہ نے سینٹرل انڈسٹریل سکیورٹی فورس  کے

نئیدہلی،10۔جنوری ۔ وزیر اعظم جناب نریندر مودی کی صدارت میں ہونے والے مرکزی کابینہ کے اجلاس میں سینٹرل انڈسٹریل سکیورٹی فورس (سی آئی ایس ایف ) کے گروپ اے کے ایگزیکٹیو کیڈر کے کیڈر ریویو کے عمل کو منظور ی دے دی ، جس کی رو سے اسسٹنٹ کمانڈنٹ سے ایڈیشنل ڈائریکٹر جنرل کے عہدے تک کے پچاس عہدے قائم کئے جاسکیں گے ،جس کا مقصد سی آئی ایس ایف کے سینئیر ڈیوٹی عہدوں پر نگراں عملے میں اضافہ کرنا ہے ۔ سی آئی ایس ایف کیڈر کی تشکیل نو سے گروپ اے کے عہدوں میں اضافہ ہوجائے گا اور ایڈیشنل ڈائریکٹر جنرل کے دو مناصب انسپکٹر جنرل کے سات عہدوں ڈپٹی انسپکٹر جنرل کے 8 عہدوں اور کمانڈنٹ کے 8 عہدوں کے اضافے کے ساتھ یہ تعداد 1252 سے بڑھ کر 1277 ہوجائے گی۔ کیڈر ریویو کے مضمرات : سی آئی ایس ایف میں گروپ اے کے ان عہدوں کی تشکیل کے بعد اس فورس کی نگرانی ، اثر انگیزی اور اہلیت سازی میں اضافہ ہوجائے گا اور گروپ اے کے کیڈر ریویو کے بعد مجوزہ عہدوں کی بروقت تشکیل کی جاسکے گی ،جس سے اس فور س کی نگراں اور انتظامی اہلیتوں میں اضافہ ہوسکے گا۔ پس منظر : واضح ہوکہ سی آئی ایس ایف کا قیام سی آئی ایس ایف ایکٹ 1968 کے 1983 کے ترمیم شدہ ایکٹ کے تحت ملک کی مسلح افواج کے طور پر عمل میں لایا گیا تھا ۔سی آئی ایس ایف کا ابتدائی چارٹر یہ تھا کہ پبلک سیکٹر اداروں کے اثاثوں کے تحفظ وسلامتی کو یقینی بنایاجاسکے ۔بعد ازاں 1989 ، 1999 اور 2009 کی ترامیم کے بعد اس کے ڈیوٹی چارٹر آف ڈیوٹیز اور سکیورٹی کور میں پرائیویٹ سیکٹر کے یونٹوں اور مرکزی سرکار کے ذریعہ تفویض کئے جانے والے دیگر فرائض کو بھی شامل کرلیا گیا ۔ سی آئی ایس ایف کا قیام 1969 میں تین بٹالینوں کے ساتھ عمل میں لایا گیا تھا ۔ اس فورس میں دیگر سی اے پی ایف دستوں جیسا بٹالینوں کا نظام موجود نہیں ہے ۔سوائے اس کے کہ اس میں بارہ بٹالینیں اور ایچ کیو آر یعنی مرکزی دفاتر شامل ہیں۔ سردست اس فورس کے ذریعہ ملک میں 59 ہوائی اڈوں سمیت 336 صنعتی اداروں کو حفاظت وسلامتی کی خدمات فراہم کرائی جارہی ہیں ۔ 1969 میں 3192 نفوس کی منظور شدہ نفری کے ساتھ قائم ہونے والی سی آئی ایس ایف کی افراد ی طاقت اب 30 جون 2017 کو بڑ ھ کر ایک لاکھ 49 ہزار 88 افراد کی نفری پر مشتمل ہوگئی ہے ۔سی آئی ایس ایف کا ہیڈ کوارٹر دہلی میں ہے ۔ ڈائریکٹر جنرل کے عہدے کے ایک افسر اس کی سربراہی کے فرائض انجام دیتے ہیں ۔ ۰۰۰۰۰۰۰۰۰۰۰۰۰۰۰۰۰۰۰۰۰
وزیراعظم نے بھارت رتن جناب اٹل بہاری واجپئی کے اعزاز میں یادگاری سکہ جاری کیا

نئیدہلی۔24؍دسمبر۔وزیراعظم جناب نریندر مودی نے آج آنجہانی وزیراعظم بھارت رتن جناب اٹل بہاری واجپئی کے اعزاز میں ایک یادگاری سکہ جاری کیا۔ اس موقع پر خطاب کرتے ہوئے انہوں نے کہا کہ ہمارا ذہن یہ تسلیم کرنےسے قاصر ہے کہ جناب واجپئی ہمارے درمیان نہیں ہیں۔ انہوں نے یہ بھی کہا کہ وہ سماج کے سبھی طبقوں کیلئے ایک قدآور، محبوب اور محترم شخصیت تھی۔ انہوں نے کہا کہ جناب واجپئی کی آواز کئی دہائیوں تک عوام کی آواز بن کر رہی۔ ایک اسپیکر کے طور پر ان کا کوئی ثانی نہیں تھا۔ وہ ملک میں پیدا ہونے والے بہترین مقررین میں سے ایک تھے ۔ جناب نریندر مودی نے کہا کہ جناب واجپئی کی زندگی کا طویل عرصہ حزب مخالف میں گزرا لیکن انہوں نے ہمیشہ قومی مفاد کی بات کی۔ وزیراعظم نے کہا کہ جناب واجپئی جمہوریت کو بالادست دیکھنا چاہتے تھے۔ انہوں نے اعتماد کا اظہار کیا کہ جناب واجپئی ہم سبھی کیلئے ایک جذبے کا وسیلہ بنے رہیں گے۔ ۔۔۔۔۔۔۔۔۔۔۔۔۔۔۔۔۔۔۔۔۔۔ م ن۔ا س۔ع ن
گڈس اینڈ سروسز ٹیکس نیٹ ورک میں سرکاری ملکیت میں اضافے اور موجودہ دھانچے میں تغیراتی منصوبے کے ساتھ تبدیلی لانے کی تجویز کو کابینہ کی منظوری

نئی دہلی۔26 ستمبر، مرکزی کابینہ وزیر اعظم جناب نریندر مودی کی قیادت میں درج ذیل تغیراتی منصوبے کے ساتھ گڈس اینڈ سروسز ٹیکس نیٹ ورک (جی ایس ٹی این) میں سرکاری ملکیت میں اضافے اور موجودہ ڈھانچے میں تغیراتی منصوبے کے ساتھ تبدیلی کو اپنی منظوری دے دی ہے۔ مرکز اور ریاستی حکومت کے ذریعے جی ایس ٹی این میں غیر سرکاری اداروں کا مساوی سرمایہ حصص جو 51 فیصد کے بقدر ہے اسے کلی طور پر دونوں حکومتوں کے ذریعے مساوی بنیاد پر حاصل کرلیا جائے گا اور جی ایس ٹی این بورڈ کو اس امر کی اجازت دی جائے گی کہ وہ نجی کمپنیوں کے مساوی سرمایہ حصص کو زیر ملکیت لانے کے لئے کارروائی کا عمل شرو ع کرے۔ جی ایس ٹی این کا ڈھانچہ، سو فیصد ملکیت کے ساتھ مرکز (50 فیصد) اور ریاست (50 فیصد) کے مساوی سرمایہ حصص کے ڈھانچے پر مشتمل ہوگا۔ مرکزی کے تین ڈائرکٹروں اور ریاستوں کے ڈائرکٹروں سمیت تین آزاد ڈائرکٹروں کو بھی بورڈ آف ڈائرکٹر زکے ذریعے نامزد کیا جائے گا اور سی ای او اور چیئرمین سمیت جی ایس ٹی این کے موجودہ بورڈ کی رُکنیت میں تبدیلی لانے کے لئے عمل کیا جائے گا اور اس طریقے سے ڈائرکٹروں کی تعداد 11 ہوجائے گی۔
وزیر اعظم 30 ستمبر کو گجرات کا دورہ کریں گے

نئی دہلی۔29ستمبر وزیر اعظم جناب نریندر مودی 30 ستمبر 2018 کو گجرات کا دورہ کریں گے ۔ وزیر اعظم آنند میں جدید ترین چاکلیٹ پلانٹ سمیت جدید فوڈ پروسسنگ سہولیات کا افتتاح کریں گے ۔ وزیر اعظم آنند زرعی یونیورسٹی کے اِن کیوبیشن سینٹر کم سینٹر آف ایکسلینس اِن فوڈ پروسسنگ اور مجھکو وا گاؤں میں ایک شمسی کو آپریٹو سوسائٹی کا بھی افتتاح کریں گے ۔ وزیر اعظم آنند اور کھٹراج میں امول صنعتی پیداواری سہولیات کی توسیع کا سنگ بنیاد رکھیں گے۔ وہ اجتماع سے خطاب کریں گے ۔ بعد ازاں وزیر اعظم انجار جائیں گے ۔ وہ موندرا ایل این جی ٹرمینل ، انجار –موندرا پائپ لائن پروجیکٹ اور پالن پور –بارمیر پائپ لائن پروجیکٹ کا افتتاح کریں گے اور اجتماع سے خطاب کریں گے ۔ اس کے بعد وزیر اعظم راجکوٹ آئیں گے اور مہاتما گاندھی میوزیم کا افتتاح کریں گے ۔ راجکوٹ کے الفرڈ ہائی اسکول میں یہ میوزیم قائم کیا گیا ہے جو کہ مہاتما گاندھی کی سرگرمیوں کے دور کا اہم حصہ ہے ۔ اس سے گاندھیائی ثقافت، اقدار اور فلسفہ کے تئیں بیداری پیدا کرنے میں مدد ملے گی۔ وزیر اعظم 624 گھروں کے ایک سرکاری رہائشی منصوبے کے افتتاح کے لیے ایک تختی کی بھی نقاب کشائی کریں گے ۔ وہ 240 مستفیدین کنبوں کے ای-گرہ پرویش کے موقع پر موجود رہیں گے ۔ وزیر اعظم نئی دہلی لوٹنے سے قبل مہاتما گاندھی میوزیم کا دورہ کریں گے ۔ ۔۔۔۔۔۔۔۔۔۔۔۔۔۔۔۔۔۔۔۔۔ (م ن ۔ رض۔ م ج۔ ت ح( (29.09.2018, Time: 14: 56)
کابینہ نے تغذیہ سے متعلق قومی مشن کے قیام کو منظوری دی

نئی دہلی، 1 دسمبر 2017/وزیراعظم جناب نریندر مودی کی سربراہی میں مرکزی کابینہ نے 9046.17 کروڑ روپے کے تین سال کے بجٹ کے ساتھ 18-2017 سے شرو ع ہونے والے تغذیہ سے متعلق قومی مشن (این این ایم) کے قیام کو کل منظوری دے دی ہے۔ مخصوص باتیں: این این ایم ایک اعلی ادارہ ہے جو وزارتوں کے تغذیہ سے متعلق مداخلتوں کی نگرانی سپرویژن نشانے طے کرنے اور راہ دکھانے کا کام کرے گا۔ تجاویز : اس تجویز میں مندرجہ ذیل چیزوں کو شامل کیا گیا ہے۔
عالمی یوم بیت الخلأ کے موقع پروزیراعظم کا پیغام

نئی دہلی ،19نومبر:آج بین الاقوامی یوم بیت الخلأ کے موقع پرہم پورے ملک میں صفائی ستھرائی اوراس کی سہولتوں میں اضافے کے تئیں اپنی عہدبندگی کا اظہار کرتے ہیں ۔ گذشتہ 4برسوں میں جس قابل ذکررفتار سے صفائی ستھرائی کے احاطے میں اضافہ ہواہے ، ہندوستان میں ہمیں اس پر فخرہے ۔ ایک صاف ستھرے بھارت کے لئے تحریک اور بہترصفائی ستھرائی سہولیات کو یقینی بنانے کا عمل اب عوامی تحریک کی شکل اختیارکرچکا ہے ۔یہ 130کروڑہندوستانی خصوصاًخواتین اورنوجوان ہیں ، جنھوں نے اس تحریک میں قائدانہ کرداراداکیاہے ۔ میں ان سب لوگوں کو مبارکباد پیش کرتاہوں ، جوسووچھ بھارت کے خواب کو شرمندہ ٔ تعبیر کرنےکے لئے کوشاں ہیں ۔ ۔۔۔۔۔۔۔۔۔۔۔۔۔۔۔۔ م ن۔ ع آ19.11.2018)
وزیراعظم نے ایران اور عراق میں  آئے زلزلے  میں ہونے والے جانی نقصان پر  افسوس کا اظہار  کیا

نئی دہلی،13۔نومبر ۔وزیر اعظم نریندر مودی نے ایران اور عراق میں آئے زلزلے میں ہونے والے جانی نقصان پر شدید رنج وغم کا اظہار کیا ہے ۔انہوں نے کہا کہ’’ میری تمام تر ہمدردیاں ایران اور عراق کے کچھ حصوں میں آئے المناک زلزلے میں جان عزیز سے محروم ہونے والو ں کے ساتھ ہیں ۔ میں اس زلزلے میں زخمی ہونے والوں کے جلد شفایات ہونے کی دعا کرتا ہوں۔‘‘
کابینہ نے دیرپا ترقی کے نشانوں پر گہری نظر رکھنے کے قومی لائحہ عمل کو منظوری دی

نئی دہلی:24اکتوبر۔وزیراعظم نریندر مودی کی قیادت میں مرکزی کابینہ نے ملحقہ نشانوں کے ساتھ دیرپا ترقی کے نشانوں پر گہری نظر رکھنے کے لئے قومی اندیہ لائحہ عمل (این آئی ایف) کا وقتاً فوقتاً جائزہ لینے اور اسے بہتر بنانے کی غرض سے اعلی سطح کی ایک اسٹیرنگ کمیٹی کی تشکیل کو منظوری دیدی ہے۔ اعلی سطح کی اس اسٹیرنگ کمیٹی کی قیادت بھارت کے چیف اسٹیٹس ٹیشین اعداد وشمار و پروگرام پر عملدرآمد سے متعلق وزارت کے سیکریٹری (ایم او ایس پی آئی) کریں گے۔ ڈیٹا کے وسائل سے متعلق وزارت اور نیتی آیوگ کے ارکان اور خصوصی مدعوعین کے طور پر متعلقہ وزارتوں کے سیکریٹری بھی ان کے ساتھ ہوں گے۔
میانمار  کے اسٹیٹ کاؤنسلر    ڈاآنگ سین سوکی کو وزیراعظم کا تحفہ

نئی دہلی،6 ستمبر، وزیراعظم جناب نریندر مودی نے آج میانمار کی اسٹیٹ کاؤنسلر ڈا آنگ سین سوکی کو ایک خصوصی بازاشاعت پیش کی جو ان کی اس اصل ریسرچ سے تعلق رکھتا ہے جوکہ انہوں نے مئی 1986 میں انڈین انسٹی ٹیوٹ آف ایڈوانسڈ اسٹیڈی میں فیلو شپ کےلئے جمع کرایا تھا ۔ اس ریسرچ پروپوزل کا عنوان ہے:‘‘ نو آبادیاتی نظام کے تحت برمی اور ہندستانی دانشورانہ روایات کی ترقی اور فروغ: ایک مسابقتی مطالعہ۔’’ (یعنی داگروتھ اینڈ ڈیولپمنٹ آف برمیز اینڈ انٹلیکچول ٹریڈ یشنز انڈر کولونیلزم: اے کمپیریٹیو اسٹیڈی)  ( م ن۔ح ا ۔ ج)
کابینہ نے پرگتی میدان میں نجی شعبے سمیت تیسرے فریق کے ذریعہ ہوٹل کی  تعمیراور اسے چلانے کے لئے 3.70ایکڑ آراضی کی خریداری کو منظوری دی ، ایل اینڈڈی او کے ذریعہ عاید کئے گئے  محصول کی معافی اور ریلوے کی وزارت کے ذریعہ آراضی محصولات میں اضافے کی معافی کو بھی منظوری

نئی دہلی ،14جون : وزیراعظم ، جناب نریندرمودی کی صدارت میں مرکزی کابینہ نے پرگتی میدان میں انڈیاٹریڈ پروموشن آرگنائزیشن ( آئی ٹی پی او) کے ذریعہ 3.70ایکڑآراضی کی خریداری کی منظوری دے دی ہے ۔ یہ کام شفاف مسابقتی بولی کے عمل کے توسط سے نجی شعبے سمیت تیسرے فریق کے ذریعہ ہوٹل کی تعمیراور اسے چلانے کے لئے 99برسوں کی مدت کے پٹے کی بنیاد پرہوگا۔ یہ قدم پرگتی میدان کے ترقیاتی منصوبے مرحلہ-1کا حصہ ہے، یعنی مربوط نمائش اور شانہ بہ شانہ تعمیر ہونے والے کنونشن مرکز (آئی ای سی سی ) کا حصہ ہے ۔ اس کی منظوری 2254کروڑروپے کی تخمینہ لاگت کے ساتھ جنوری ، 2017 میں کابینہ کی اقتصادی امورکی کمیٹی کے ذریعہ دی گئی تھی ۔آئی ای سی سی پروجیکٹ کے تحت 7ہزارلوگوں کے بیٹھنے کا انتظام ، ایک لاکھ مربع میٹر کا نمائشی اور 4800موٹرگاڑیوں کی بیس منٹ پارکنگ کی سہولت کے ساتھ عالمی سطح کی جدید ترین ایکزیبیشن اور کنونشن سینٹرکی تعمیر کی تجویز ہے ۔ پرگتی میدان کے گردونواح کے علاقے میں آمدورفت کی بھیڑبھاڑ کے مسئلے سے نمٹنے کے اقدام سے اس علاقے میں ہونے والی بھیڑبھاڑ میں کمی آئیگی ۔ آراضی کی فروخت کے توسط سے حاصل ہوئے سرمائے کااستعمال ،آئی ای سی سی پروجیکٹ کے سرمایہ بہم رسانی کے ایک وسیلے کی شکل میں کیاجائیگا ۔ آئی ای سی سی پروجیکٹ تجارتی حوصلہ افزائی کے لئے سرکردہ سطح پرمیٹنگوں اور نمائش /پروگراموں کے انعقاد کرنے کے لئے مرکزی حکومت اورریاستی حکومتوں کے لئے ضروری ہے ۔ آئی ای سی سی پروجیکٹ اور نقل وحمل بھیڑ بھاڑ کم کرنے کاکام تیزی سے چل رہاہے ۔ آئی ٹی پی او نے کہا ہے کہ پوراپروجیکٹ ستمبر ، 2019تک پایہ ٔتکمیل تک پہنچنے کی امید ہے ۔ آئی ای سی سی پروجیکٹ سے ہندوستانی کاروبارکو فائدہ حاصل ہوگا اوربھارت کی بیرون ملک تجارت کو فروغ دینے میں مدد ملے گی ۔
مرکزی  کابینہ نے، بھوپال میموریل اسپتال اور بھوپال ریسرچ سینٹر کے جنرل ڈیوٹی میڈیکل افسران ، ماہر گریڈ ڈاکٹروں اور تدریسی میڈیکل فیکلٹی ریٹائرمنٹ عمر میں توسیع کو منظوری دی

نئی دہلی،27/جون۔مرکزی کابینہ نے وزیراعظم جناب نریندر مودی کی سربراہی میں وزارت صحت اور خاندانی بہبود کے محکمے تحقیق صحت کی تجویز پر بھوپال میموریل اسپتال اور بھوپال ریسرچ سینٹر کے جنرل ڈیوٹی میڈیکل افسران ، ماہر گریڈ ڈاکٹروں اور تدریسی میڈیکل فیکلٹی ریٹائرمنٹ عمر میں توسیع کو منظوری دے دی ہے۔ اسپتال میں کام کرنے والے جنرل ڈیوٹی میڈیکل افسران اور دوسرے سینٹرل گورنمنٹ اسپتالوں/ اداروں کے تحت کام کرنےو الے ڈاکٹروں کی عمر کو 65 سال کردیا گیا ہے۔
انتخابی انتظامات اور ایڈمنسٹریشن کے شعبے میں تعاون کے لئے بھارت اور سرینام کے مابین مفاہمتی عرضداشت کو کابینہ کی منظوری

مرکزی کابینہ نے وزیر اعظم جناب نریندر مودی کی قیادت میں انتخابی انتظامات اور انتخابی عمل سے متعلق ادارہ جاتی اور تکنیکی ترقیات کے شعبے میں علم اور تجربے کے باہم تبادلے، اطلاعات کے تبادلے میں تعاون، عملے کی صلاحیت سازی اور ادارہ جاتی استحکام، باقاعدہ مشاورت کا اہتمام سمیت ایڈمنسٹریشن کے معاملے میں بھارت اور سرینام کے مابین تعاون سے متعلق مفاہمتی عرضداشت کو اپنی منظوری دے دی ہے۔ یہ مفاہمتی عرضداشت باہمی تعاون کو فروغ دے گی جس کا مقصد سرینام کے لئے تکنیکی امداد / صلاحیت امداد فراہم کرنا ہے تاکہ انتخابی انتظامات اور ایڈمنسٹریشن کے شعبے میں تعاون فراہم کیا جا سکے۔
وزیراعظم 20ستمبر کودوارکا میں انڈیا انٹرنیشنل کنونشن اور ایکسپو سینٹر کا سنگ بنیاد رکھیں گے

نئی دہلی،19؍ستمبر، وزیراعظم جناب نریندر مودی 20 ستمبر 2018 کو نئی دہلی کے دوارکا میں بھارتی بین الاقوامی کنونشن اور نمائشی مرکز (آئی آئی سی سی) کے لئے سنگ بنیاد رکھیں گے۔ وزیراعظم بعد میں سنگ بنیاد رکھنے کی تقریب میں اجتماع سے خطاب کریں گے۔ دوارکا کے سیکٹر 25 میں واقع یہ مرکز جدید ترین عالمی سطح کا نمائش اور کنونشن سینٹر ہوگا، جس میں میزبانی، مالی اور خردہ خدمات جیسی سہولیات دستیاب ہوں گی۔ اس پروجیکٹ پر تقریبا 25 ہزار 700 کروڑ روپے کی لاگت آئے گی۔ اس پروجیکٹ کو انڈیا انٹرنیشنل کنونشن اینڈ ایگزبیشن سینٹر لمیٹڈ کے ذریعے نافذ کیا جائے گا جو کامرس وصنعت کی وزارت کے صنعتی پالیسی اور فروغ کے محکمے کے تحت 100 فیصد حکومت کی ملکیت والی کمپنی ہے۔ ۔۔۔۔۔۔۔۔۔۔۔ (م ن-و ا- ق ر)
مرکزی کابینہ نے جی ایس ٹی کے تحت اینٹی پروفیٹنگ  نیشنل اتھارٹی کے قیام کو منظوری دی

نئی دہلی 16 نومبر/ وزیر اعظم جناب نریندر مودی کی سربراہی میں مرکزی کابینہ نے آج جی ایس ٹی کے تحت اینٹی پروفیٹنگ نیشنل اتھارٹی (این اے اے) کے چیئرمین اور تکنیکی ممبروں کے عہدوں کی تشکیل کو اپنی منظوری دے دی ہے۔ یہ منظوری زبردست کھپت والی اشیا کی ایک بڑی تعداد کے جی ایس ٹی ریٹس یعنی شرحوں میں کل ہوئی تیزی کے ساتھ کمی کے فورا بعد دی گئی ہے۔ اس سے اس اعلیٰ ادارے کے فوری قیام کی راہ ہموار ہوگی جو اس بات کو یقینی بنانے کے لیے لازمی ہے کہ سامان یا خدمات پر جی ایس ٹی شرحوں میں کٹوتی کے فائدے ، قیمتوں میں کمی کے ذریعے لامحالہ صارفین تک پہنچیں۔ اینٹی پروفیٹنگ نیشنل اتھارٹی کا قیام ایک مزید قدم ہے جس کا مقصد صارفین کو یہ یقین دلانا ہے کہ حکومت اس بات کو یقینی بنانے کے لیے ہر ممکن اقدامات کرنے کے تئیں پوری طرح عہد بند ہے کہ سامان اور خدمات کی کم قیمتوں کے اعتبار سے جی ایس ٹی کے نفاذ کے فائدے ان تک پہنچے۔ اس این اے اے کو مرکز اور ریاستوں کے 4 تکنیکی ارکان کے ساتھ حکومت ہند کے سکریٹری سطح کے ایک سینئر افسر کی قیادت میں تشکیل دیا جائے گا۔ قابل ذکر ہے کہ جی ایس ٹی شرح 14 نومبر 2017 کی نصف شب سے لاگو کی گئی تھیں لیکن اشیا کی جو 178 فہرستیں بنائی گئیں تھیں اس کے تحت آنے والی چیزوں پر جی ایس ٹی شرح 28فیصد سے گھٹا کر 18 فیصد کردی گئی ہیں۔ اب صرف 50 اشیا ایسی ہیں جن پر 28 فیصد ہی جی ایس ٹی کی شرح لگیں گی۔ اسی طرح اشیا کی ایک بڑی تعداد ایسی ہیں جن کی جی ایس ٹی شرح میں کمی 18 فیصد سے گھٹا کر 12 فیصد کردی گئی ہیں۔ اور اسی طرح کچھ اشیا مکمل طور پر جی ایس ٹی سے مستثنی رکھی گئی ہیں۔ اینٹی پروفیٹنگ اقدامات کا جی ایس ٹی قانون میں ذکر کیا گیا ہے۔ یہ قانون ایک ادارہ جاتی طریقہ کار فراہم کرتا ہے تاکہ اس بات کو یقینی بنایا جاسکے کہ سامان یا خدمات کی سپلائی پر ان پٹ ٹیکس قرضے اور کم کی گئیں ٹیکس شرحوں کے مکمل فائدے صارفین تک پہنچیں۔ یہ ادار جاتی فریم ورک ہر ریاست میں این اے اے، ایک قائمہ کمیٹی ، اسکریننگ کمیٹیوں اور ایکسائز اینڈ کسٹم کے مرکزی بورڈ میں سیوگارڈ کے ڈائریکٹوریٹ جنرل پر مشتمل ہے۔ ایسے متاثرہ صارفین جو کسی سامان یا خدمات خریدنے پر یہ محسوس کرتے ہیں کہ انھیں قیمتوں میں کمی کا فائدہ نہیں پہنچایا جارہا ہے وہ مخصوص ریاست میں اسکریننگ کمیٹی سے راحت کے لیے درخواست دے سکتے ہیں۔ البتہ اجتماعی اثر کی کسی چیز سے متعلق منافع کے واقع کی صورت میں درخواست اسٹینڈنگ کمیٹی کو براہ راست دی جاسکتی ہے۔ اسٹینڈنگ کمیٹی اس معاملے کو تفصیلی تحقیق کے لیے ڈائریکٹر جنرل آف سیو گارڈ کے حوالے کرے گی جو این اے اے کو اپنی تحقیقات کی رپورٹ دے گا۔ این اے اے کی طرف سے تصدیق کیے جانے کی صورت میں اینٹی پروفیٹنگ اقدامات کے لیے درخواست دینا ضروری ہے۔ اسے یہ اختیار حاصل ہے کہ وہ متعلقہ سپلائر اور کاروباری کو حکم دے کہ وہ اپنی قیمتیں کم کرے یا غیر واجب فائدہ واپس کرے جو اس نے سامان یا خدمات دینے کے دوران سود کے ساتھ حاصل کیا ہے۔
کابینہ نے انسٹی ٹیوٹ آف چارٹرڈ اکاؤنٹنٹس آف انڈیا (آئی سی اے آئی) اور انسٹی ٹیوٹ آف سرٹیفائیڈ پبلک اکاؤنٹنٹس آف کینیا (آئی سی پی اے کے) کےمابین مفاہمتی عرضداشت کو منظوری دی

نئی دہلی۔26 ستمبر، مرکزی کابینہ نے وزیراعظم جناب نریندر مودی کی قیادت میں انسٹی ٹیوٹ آف چارٹرڈ اکاؤنٹنٹس آف انڈیا (آئی سی اے آئی) اور انسٹی ٹیوٹ آف سرٹیفائیڈ پبلک اکاؤنٹنٹس آف کینیا (آئی سی پی اے کے) کے مابین مفاہمتی عرضداشت پر دستخط کیے جانے کے عمل کو اپنی منظوری دے دی ہے۔ اس سے مشترکہ تحقیق، کوالٹی سپورٹ، صلاحیت اور اہلیت سازی، زیر تربیت اکاؤٹنٹ حضرات کے باہم تبادلے کے پروگراموں اور لگاتار بنیاد پر پیشہ وارانہ ترقیات ( سی پی ڈی) کورسوں کے انعقاد ، ورکشاپوں اور کانفرنسوں کے انعقاد وغیرہ کے توسط سے علم کے باہم ساجھا کرنے کے شعبوں میں باہمی تعاون اور اشتراک کا راستہ ہموار ہوگا۔ آئی سی اے آئی اور آئی سی پی اے کے، کے ذریعےباہمی طور پر دونوں اداروں کے عملے سے متعلق کلیدی اراکین کو ان کے اپنے اپنے علم و دانش اور تجربے سے سیکھنے کا موقع ملے گا اور یہ کام باہمی طور پر قابل قبول منصوبہ عمل کے ذریعے غیر رسمی ورک پلیسمنٹ کے ذریعے عمل میں آئے گا۔ آئی سی اے آئی /آئی سی پی اے کے، کی مجموعی حیثیت کو نمایاں کرنے کے لیے بیداری کی سرگرمیوں کو فروغ دیا جاسکے گا اور یہ اشتراک اراکین کے ساتھ طے پانے والی مفاہمتی عرضداشت میں نمایاں کیا گیا ہے۔ آئی سی اے آئی اور آئی سی پی اے کے، بینچ مارکنگ پہل قدمیوں اور زیر تربیت اکاؤنٹنٹس کے تبادلے کے پروگراموں کے سلسلے میں بھی اشتراک کریں گے۔ بھارت کینیا کا چھٹواں سب سے بڑا تجارتی شراکت دار اور کینیا کو بڑی مقدار میں برآمدات کرنے والاملک ہے۔ افریقی ممالک پر تیار کی گئی رپورٹ کے مطابق کینیا کی معیشت 2017 میں افریقہ میں سرکردہ حیثیت کی حامل تھی اور یہ بالادستی اسے مجموعی گھریلو مصنوعات کی نمو کی بنیاد پر حاصل ہوئی تھی۔ کینیا میں وسیع پیمانے پر متنوع اقتصادی بنیاد موجود ہے اور اس کا مقصد کینیائی سازو سامان کے لیے بھارتی منڈی میں افزوں اور رسائی حاصل کرنا ہے۔ جبکہ بھارت کینیا کا سرکردہ غیر ملکی تجارتی شراکت دار بننے میں دلچسپی رکھتا ہے۔
کابینہ نے کسٹم کے معاملے میں تعاون اور باہمی امداد کیلئے بھارت اور فلپین کے درمیان معاہدے کو منظوری دی

نئی دہلی،22؍نومبر،وزیراعظم نریندر مودی کی صدارت میں مرکزی کابینہ نے کسٹم کے امور میں تعاون اور باہمی امداد سے متعلق بھارت اور فلپین کے درمیان ایک معاہدے پر دستخط اور اس کی توسیع کی منظوری دے دی ہے۔ اس معاہدے سے کسٹم سے متعلق جرائم کی روک تھام اور ان کی تحقیقات کیلئے متعلقہ معلومات کی دستیابی میں مدد ملے گی۔امید ہے کہ اس معاہدے سے تجارت میں سہولت بھی حاصل ہوگی اور دونوں ملکوں کے درمیان تجارتی اشیاء کی مناسب منظوری کو یقینی بنایا جاسکے گا۔ یہ معاہدہ دونوں ملکوں کی ضروری قومی ، قانونی ضوابط کی تکمیل کے بعد نافذ ہوجائے گا۔ ۔۔۔۔۔۔۔۔۔۔۔ (م ن-و ا- ق ر) (22-11-2017)
کابینہ نے تروپتی اور برہمپور میں انڈین انسٹی ٹیوٹ آف سائنس  ایجوکیشن اینڈ ریسرچ (آئی آئی ایس ای آر) کے مستقل کیمپس کےقیام اور ان کے کام کاج کو منظوری دی

نئی دہلی، 10 اکتوبر 2018، وزیراعظم جناب نریندر مودی کے زیر صدارت مرکزی کابینہ نے تروپتی (آندھرا پردیش) اور برہمپور (اڈیشہ)میں دو نئے انڈین انسٹی ٹیوٹ آف سائنس ایجوکیشن اینڈ ریسرچ (آئی آئی ایس ای آر) کے مستقل کیمپس کےقیام اور ان کے کام کاج کو منظوری دی ہے۔ان پر مجموعی لاگت 3074.12 کروڑ روپے آسکتی ہے۔ (غیر تکریری اخراجات: 2366.48 کروڑ اور تکریر اخراجات: 707.64 کروڑ) ہر ایک آئی آئی ایس ای آر میں ساتویں سی پی سی کی سطح 14 کے اعتبار سے رجسٹرار کے دو عہدوں کی تخلیق کو بھی کابینہ نے منظوری دے دی ہے۔ تفصیلات: ایک تخمینے کے مطابق اس پر کل 3074.02 کروڑ روپے کا خرچ آئے گا جن میں سے 2366.48 کروڑ روپے ان اداروں کے مستقل کیمپس کی تعمیر پر خرچ کئے جائیں گے۔اس سلسلے میں تفصیلات درج ذیل ہیں۔ ادارے سرمایہ تکریری میزان آئی آئی ایس ای آر تروپتی 1137.16 354.18 1491.34 آئی آئی ایس ای آر برہمپور 1229.32 353.46 1582.78 مجموعی میزان 2366.48 707.64 3074.12 دونوں آئی آئی ایس ای آر اداروں کی تعمیر 117000 مربع میٹر کے رقبے میں کی جائے گی اور ہرایک آئی آئی ایس ای آر میں 1855 طلبا کے لئے بنیادی ڈھانچےکی مکمل سہولیات ہوں گی۔ ان اداروں کی مستقل کیمپس کی تعمیر کا کام دسمبر 2021 تک مکمل کرلیا جائے گا۔ فوائد آئی آئی ایس ای آر اداروں میں انڈر گریجویٹ اور پوسٹ گریجویٹ سطحوں، پی ایچ ڈی اور انٹےگریٹیڈ پی ایچ ڈی میں اعلی معیار کی سائنسی تعلیم دی جائے گی۔سائنس کے شعبوں میں طلبا ریسرچ کریں گے۔ فیکلٹی کے طور پر بہترین سائنسی ٹیلنٹ کو راغب کرکے بھارت کو ایک نالج معیشت ہونے کی سمت میں آگے بڑھایا جائے گا اور بھارت میں سائنسی افرادی قوت کی ایک مضبوط بنیاد تیار کی جائے گی۔ پس منظر سال 2015 میں آندھرا پردیش ری آرگنائزیشن ایکٹ 2014 کے مطابق آئی آئی ایس ای آر تروپتی کا قیام عمل میں آیا تھا جبکہ آئی آئی ایس ای آر برہمپور کا قیام 2016 میں مرکزی وزیر خزانہ کی بجٹ تقریر 2015 میں کئے گئے اعلان کے تحت ہوا تھا۔ یہ ادارے فی الحال ٹرانزٹ کیمپس سے چل رہے ہیں۔ ۔۔۔۔۔۔۔۔۔۔۔ م ن۔ن ا۔ن ا۔
مقدس ماہ رمضان کے آغاز پر وزیراعظم کی لوگوں کو مبارکباد

نئی دہلی،17 ؍مئی؍وزیراعظم جناب نریندر مودی نے مقدس ماہ رمضان شروع ہونے پر عوام کو مبارکباد دی ہے۔ وزیراعظم نے اپنے پیغام میں کہا ہے کہ ‘‘ سبھی کو مقدم ماہِ رمضان کی مبارکباد! ہم پیغمبر حضرت محمد ﷺ کے مقدس پیغامات کو یاد کرتے ہیں، جنہوں نے ہم آہنگی، رحم دلی اور سخاوت کی اہمیت کو اجاگر کیا۔ رمضان کریم کا مقدس مہینہ انہیں اعلیٰ قدروں کا علمبردار ہے’’۔
وزیراعظم کی سی آئی ایس ایف کے یوم تاسیس کے موقع پر سی آئی ایس ایف عملہ کو مبارکباد

نئیدہلی۔10 مارچ، 2018 ؛ وزیراعظم جناب نریندر مودی نے مرکزی صنعتی سلامتی فورس کے یوم تاسیس کے موقع پر سی آئی ایس ایف عملہ کو مبارکباد پیش کی ہے۔ وزیراعظم نے کہا کہ میں سی آئی ایس ایف کے یوم تاسیس کے موقع پر اس کے ساتھ نیک خواہشات کا اظہار کرتا ہوں۔ اہم اداروں کی سکیورٹی سے متعلق ضروریات کو موثر طریقے سے پورا کر کے سی آئی ایس ایف نے باوقار سکیورٹی ادرہ ہونے کا مقام حاصل کیا ہے۔ سی آئی ایس ایف جن اداروں کی سکیورٹی سے متعلق ذمہ داری نبھاتی ہے ان میں سے بہت سے ادارے ہندوستان کو آگے بڑھانے کے محرک ہیں اور یہ ملک کو جوڑتے ہیں۔ ۔۔۔۔۔۔۔۔۔۔۔۔۔۔۔۔۔۔۔۔۔ (م ن ۔ رض۔ م ج۔ ت ح(
کابینہ نے  تونگا بھدرا  اسٹیل پروڈکٹس  لمیٹیڈ  کے بند کرنے سے متعلق    سی سی ای اے  
کے فیصلے کے نفاذ کو  منظوری دی

نئی دہلی، 10جنوری 2018/ وزیراعظم جناب نریندرمودی کی زیر صدارت مرکزی کابینہ نے غیر منقولہ اثاثوں کے نمٹارے کے سلسلہ میں تونگا بھدرا اسٹیل پروڈکٹس لمیٹیڈ (ٹی ایس پی ایل) کے بند کرنے سے متعلق سی سی ای اے کے فیصلے کے نفاذ کو منظوری دے دی ہے۔ اس فیصلے کے تحت رجسٹرار آف کمپنیز سے کمپنی کا نام بھی ہٹا لیا جائے گا ۔ یاد رہے کہ سی سی ای اے نے دسمبر 2015میں ملازمین /کام کرنے والوں اور قرض دہندگان کو ان کے تمام واجبات کی ادائیگی کے بعد کمپنی کے بند کرنے کو منظوری دے دی تھی۔کابینہ نے 20 ہزار اسکوائر میٹر زمین کے ساتھ کرناٹک کی حکومت کو ایم ایم ایچ پلانٹ کی منتقلی کو بھی منظوری دے دی ہے۔ کابینہ نے ہسپیٹ میں کمپنی کی 82.37 ایکڑ اراضی کو کرناٹک حکومت سے فروخت کرنے کی بھی منظوری دی ہے تاکہ اس کا استعمال کرناٹک اسٹیٹ ہاؤسنگ بورڈ کے لئے کیا جاسکے۔ کرناٹک حکومت سے یہ زمین 66 لاکھ فی ایکڑ کی شرح پر بیچی جارہی ہے۔ ۔۔۔۔۔۔۔۔۔۔۔ م ن۔ن ا ۔ ج۔
وزیراعظم 19 نومبرکو اروناچل پردیش اور اتر پردیش کا دورہ کریں گے

وزیراعظم جناب نریندرمودی 19 نومبر 2022 کو اروناچل پردیش اور اتر پردیش کا دورہ کریں گے۔ وزیر اعظم صبح تقریباً 9:30 بجے،ڈونی پولو ہوائی اڈے، ایٹا نگر کا افتتاح کریں گے اور 600 میگاواٹ کے کامینگ ہائیڈرو پاور اسٹیشن کو قوم کے نام وقف کریں گے۔ اس کے بعد وہ اترپردیش کے وارانسی پہنچیں گے،جہاں وہ تقریباً 2 بجے ’کاشی تمل سنگم‘ کا افتتاح کریں گے۔ اروناچل پردیش میں وزیر اعظم شمال مشرق میں رابطے کو فروغ دینے کے ایک اہم قدم کے طور پر وزیر اعظم اروناچل پردیش میں پہلے گرین فیلڈ ہوائی اڈے- ’ڈونی پولو ہوائی اڈے، ایٹا نگر‘ کا افتتاح کریں گے۔ ہوائی اڈے کا نام اروناچل پردیش کی روایاتوں اور مالا ثقافتی ورثے اورسورج (’ڈونی‘) اور چاند (’پولو‘) کے تئیں اس کی صدیوں پرانی دھروہر ہے۔ ہوائی اڈہ،جواروناچل پردیش کا پہلاگرین فیلڈ ہوائی اڈہ ہے، کو 690 ایکڑ سے زیادہ رقبے میں تیار کیا گیا ہے،جس پر 640 کروڑ روپے سے زیادہ کی لاگت آئی ہے۔ 2300 میٹر رن وے کے ساتھ،ہوائی اڈہ موسم کے تمام دنوں کے آپریشن کے لیے موزوں ہے۔ ہوائی اڈے کا ٹرمینل ایک جدید عمارت ہے،جو توانائی اہلیت،قابل تجدید توانائی اور وسائل کی ری-سائیکلنگ کوبڑھاوا دیتاہے۔ ایٹا نگرمیں ایک نئے ہوائی اڈے کی ترقی سے نہ صرف خطے میں کنکٹی وٹی میں بہتری آئے گی،بلکہ یہ تجارت اور سیاحت کے فروغ کے لیے ایک محرک کی شکل میں بھی کام کرے گا ،اس سے خطے کی اقتصادی ترقی کو فروغ ملے گا۔ پروگرام کے دوران وزیراعظم 600 میگاواٹ کامینگ ہائیڈرو پاور اسٹیشن بھی قوم کے نام وقف کریں گے۔ 8450 کروڑ روپے سے زیادہ کی لاگت سے تیار اور اروناچل پردیش کے مغربی کامینگ ضلع میں 80 کلومیٹر سے زیادہ کے رقبے میں پھیلے ہوئے اس پروجیکٹ سے اروناچل پردیش بجلی سرپلس والی ریاست بن جائے گا، انضمام گرڈ کے استحکام کے معاملے میں بھی نیشنل گرِڈ کو اس سے فائدہ ہو گا۔ یہ منصوبہ سبز توانائی کو اپنانے کے ملک کے عہد کی تکمیل کی سمت میں ایک اہم تعاون دے گا۔ وزیر اعظم وارانسی میں وزیراعظم کے وژن کی رہنمائی،’ایک بھارت شریشٹھ بھارت‘کے تصور کو کو فروغ دینا حکومت کے اہم فوکس شعبوں میں سے ایک رہاہے۔ اس وژن کی عکاسی کرنے والی ایک اور پہل کی شکل میں،’کاشی(وارانسی) میں ایک مہینہ تک چلنےو الا (کاشی تمل سنگم‘،پروگرام منعقد کیا جا رہا ہے اور اس کاافتتاح 19 نومبرکو وزیر اعظم کے ذریعے کیا جائے گا ۔ پروگرام کا مقصد ملک کے دو سب سے اہم اور قدیم تعلیمی مراکز تمل ناڈو اور کاشی کے درمیان صدیوں پرانے روابط کا جشن منانا، از سر نو تائید کرنا اور پھر سے تلاش کرنا ہے۔ پروگرام کا مقصد دونوں خطوں کے دانشوروں، طلباء، فلسفیوں،تاجروں، کاریگروں، فنکاروں وغیرہ سمیت زندگی کے تمام شعبے کے لوگون کو ایک ساتھ آنے ، اپنے علم ، ثقافت اور اعلیٰ روایتوں کو ساجھا کرنے اور ایک دوسرے سے سیکھنے کا موقع فراہم کرنا ہے۔تمل ناڈو سے 2500 سے زیادہ مندوب کاشی آئیں گے۔ وہ یکساں کاروبار، پیشہ اور دلچسپی کے مقامی لوگوں کے ساتھ بات چیت کرنے کے لئے سمپوزیم ، مقامات کے دورے وغیرہ میں حصہ لیں گے۔ دونوں خطوں کے ہینڈلوم، دستکاری،او ڈی او پی مصنوعات، تمام کتابوں،دستاویزی فلمیں،کھان پان،آرٹ کی شکلوں،تاریخ،سیاحتی مقامات وغیرہ کی ایک ماہ تک چلنےو الی نمائش بھی کاشی میں لگائی جائے گی۔ یہ کوشش قومی تعلیمی پالیسی 2020کے علم کے جدید نظام کے ساتھ ہندوستانی علم کے نظام کے اثاثے کو مربوط کرنے پر زور دینے کے عین مطابق ہے۔ آئی آئی ٹی مدراس اور بی ایچ یو(بنارس ہندو یونیورسٹی) پروگرام کے لیے دو نفاذ ایجنسیاں ہیں۔